**Zápis zo zasadania výcvikovej komisie zo dňa 26.11. 2019 v Detve**

Prítomní : Pavel Tamáši , Igor Lengvarský, Jozef Adamuščin

Neprítomní : Ondrej Bihári – ospravedlnený, Rudolf Danek – ospravedlnený

**Program :**

1. Otvorenie a schválenie programu
2. Postupový kľuč na MS FCI , MS FCI FH a MS WUSV.
3. Stanovenie termínov majstrovstiev a kvalifikácií na MS FCI, MS FCI FH a WUSV, vrátane delegovania.
4. Rozpočty kvalifikačných pretekov
5. Rôzne
   1. Riešenie postupu pri odstúpení pretekára z akcií organizovaných ZŠK SR ako kvalifikácia alebo majstrovstvá Slovenska.
   2. Zmena vo všeobecných častiach skúšobného poriadku Obedience.
   3. Žiadosť o navýšenie rozpočtu pre sekciu Mondioringu pre rok 2020.
   4. Organizácia IGP 1 kategórie na kvalifikačných pretekoch.
6. **Program bol schválený**.
7. **Postupový kľuč na MS FCI , MS FCI FH a MS WUSV.**
   1. **Postupový kľúč na MS FCI a MS WUSV**

Vzhľadom na zmenu počtu kvalifikačných pretekov na MS FCI a WUSF pre rok 2020 sa mení postupový kľúč nasledovne:

Postup pretekárov na FCI a WUSV je na základe poradia zostaveného na základe výsledkov z kvalifikačných pretekov.

Do poradia sa pretekárom započítava výsledný bodový súčet (výsledok) z jedného z kvalifikačných pretekov a to ten kde dosiahli vyšší bodový výsledok.

Do poradia sa môže započítať len bodový výsledok z pretekov kde čiastkové body za akúkoľvek disciplínu neboli menšie ako 80 b.

V takto zostavenom poradí pretekári, ktorí dosiahli najmenej 270 bodov a v poradí sa umiestnili na postupovom mieste, majú hradené priame náklady spojené s účasťou na majstrovstvách sveta v zmysle platných smerníc ZŠK SR.

Pretekári, ktorí dosiahli menej ako 270 bodov a v poradí sa umiestnili na postupovom mieste, sa môžu zúčastniť majstrovstiev sveta FCI a WUSV na vlastné náklady.

Konečné delegovanie pretekárov do reprezentácie Slovenskej republiky podlieha schváleniu prezídiu ZŠK SR.

* 1. **Postupový kľúč na MS FCI FH**

Postup pretekárov na MS FH FCI je na základe poradia zostaveného na základe výsledkov z jesenných a jarných kvalifikačných pretekov.

Do poradia sa pretekárom započítava výsledný bodový súčet (výsledok) z jedného z kvalifikačných pretekov a to ten kde dosiahli vyšší bodový výsledok. Body sa zarátajú len z pretekov kde bol splnený limit skúšky 2x70 bodov.

Počet pretekárov druhých (jarných) pretekov nie je limitovaný.

V prípade nepriaznivých poveternostných podmienok a z toho vyplývajúceho zrušenia jarných pretekov sa poradie a z toho vyplývajúca reprezentácia určí len na základe výsledkov prvých (jesenných) pretekov.

V takto zostavenom poradí pretekári, ktorí sa v poradí umiestnili na postupovom mieste, majú hradené priame náklady spojené s účasťou na majstrovstvách sveta v zmysle platných smerníc ZŠK SR.

Pretekári, ktorí dosiahli menej ako 2x70 bodov a v poradí sa umiestnili na postupovom mieste, sa môžu zúčastniť majstrovstiev sveta FH FCI na vlastné náklady.

Konečné delegovanie pretekárov do reprezentácie Slovenskej republiky podlieha schváleniu prezídiu ZŠK SR.

1. **Stanovenie termínov majstrovstiev a kvalifikácií na MS FCI, MS FCI FH a WUSV**

Na sekretariát boli doručené dve žiadosti na prvé kolo a jedna na druhé kolo. Na základe posúdenia žiadostí a rozhovorov s žiadateľmi sa určili kvalifikačné preteky nasledovne:

1. **Kvalifikačné preteky a Majstrovstvá Slovenska nemeckých ovčiakov SUCHNO**

**Termín : 17.4.-19.4.2020 Miesto : Šaštín**

**Rozhodcovia :** A: P. Lengvarský, B: R. Danek, C: I. Lengvarský

**Figuranti :** Ličák, Kuštár.

**IPO1:** rozhodca a figurant *bude delegovaný dodatočne*

**Pomocný rozhodca pre odloženie :** *bude delegovaný dodatočne*

**Organizačný dozor za ZŠK SR** : *bude delegovaný dodatočne*

Preteky sú zároveň kvalifikáciou na Universalsieger 2020. V prípade záujmu o kvalifikáciu na Universlsieger od viac ako 6 účastníkov bude organizovaná výstava.

1. **Kvalifikačné preteky a Majstrovstvá Slovenska ZŠK SR**

**Termín : 29.5. – 31.5.2020 Miesto : Kolárovo**

**Rozhodcovia :** A: P. Lengvarský, B: R. Danek, C: I. Lengvarský

**Figuranti :** Hošták, Mičúch.

**IPO1:** rozhodca a figurant *bude delegovaný dodatočne*

**Pomocný rozhodca pre odloženie :** *bude delegovaný dodatočne*

**Organizačný dozor za ZŠK SR** : *bude delegovaný dodatočne*

1. **Majstrovstvá Slovenska NSP SVV3**

**Termín : 31.10. 2020 Miesto : KK Laugaricio Trenčín**

**Rozhodca :** : R. Danek

**Figuranti :** budú delegovaní organizátorom

1. **Kvalifikačné preteky na FCI IGP FH**

**Jarné kolo - Termín : 1.-3.4. Miesto :** Košice

**Rozhodcovia :** Peter Lengvarský , Igor **Lengvarský**

**Jesenné kolo** : po konzultácií s KK Canis sport Bratislava, ohľadne rozpočtu bude spresnený

**Rozhodca** : R. Danek, + 1

1. **Majstrovstvá Slovenska OBEDIENCE - CACIOB**

**Termín : 5..9 - 6.9. 2020 Miesto : Malý Lapáš, ranč Z Polythanu SK**

**Rozhodca :**  budú delegovaní dodatočne

**Stewardi :**  budú delegovaní dodatočne

1. **Kvalifikačné preteky na MS FCI OBEDIENCE 2020 a Majstrovstvá BCCSK 2020**

**Termín : 18.4 – 19.4.2020 Miesto : Malý Lapáš, ranč Z Polytanu SK**

**Rozhodca :**  budú delegovaní dodatočne

**Stewardi :**  budú delegovaní dodatočne

1. **BVK**

Kvalifikačky východ 18.4.2020 KK RONA Košice

Kvalifikačky západ 3.5.2020 MKK Šala

1. **Rozpočet kvalifikačných pretekov**

Rozpočet kvalifikačných pretekov bude prezídiu navrhnutý tak aby sa prostriedky doterajších tretích pretekov rozdelili medzi terajšie dva. Dotácia na jedny kvalifikačné preteky je 2550 Eur.

Prostriedky budú pridelené na základe písomnej zmluvy medzi ZŠK SR a organizátorom akcie.

V rámci kvalifikácií FCI IGP musí byť vyhlásená aj kategória IGP 1.

Rozpočet kvalifikačných pretekov na IGP FH sa navrhuje prezídiu ZŠK SR zvýšiť o 500 Eur na celkovú sumu 800,- Eur

1. **Rôzne**
   1. **Riešenie postupu pri odstúpení pretekára z akcií organizovaných ZŠK SR ako kvalifikácia alebo majstrovstvá Slovenska.**

V prípade Odstúpenia z kvalifikačných pretekov bude postupované v zmysle skúšobného poriadku IGP. Odstúpenie zo zdravotných dôvodov je možné len ak bude doložené veterinárnym potvrdeným od veterinárneho dozoru daných pretekov. Potvrdenie musí byť odovzdané hlavnému rozhodcovi. Potvrdenie následne musí byť organizátorom spolu s výsledkovou listinou poslať na ZŠK SR.

V prípade, že účastník pretekov takéto potvrdenie nedoloží ihneď počas prvých pretekov tak nebude mu umožnený štart na druhých pretekoch. V prípade , že sa to stane na druhých pretekoch tak o postihu pretekára rozhodne výcviková komisia alebo prezídium ZŠK SR.

* 1. Zmena vo všeobecných častiach skúšobného poriadku Obedience.

Boli upravené všeobecné časti skúšobného poriadku Obedience.

* 1. Žiadosť o navýšenie rozpočtu pre sekciu Mondioringu pre rok 2020.

Výcviková komisia navrhuje prezídiu ZŠK SR zvýšenie rozpočtu na činnosť na 500 Eur. Ďalšie navýšenie je podmienené nárastom počtu skúšok a dosiahnutými výsledkami.

* 1. Organizácia IGP 1 kategórie na kvalifikačných pretekoch.

Na kvalifikačných pretekoch musí byť povinne vyhlásená kategória IGP1. Daná kategória by mala byť so zadaním skúšky. V prípade že počet prihlásených bude menší ako 5 tak sa nemusí kategória IGP zrealizovať.

Zapísal Pavel Tamáši